NaiveNeuron/SloPal huggingface dataset:
Urban, Miroslav, poslanec NR SR (2021-10-27):
Ďakujem za slovo. Ja pánovi ministrovi Sulíkovi nezazlievam ani mu nezávidím ranč, ktorý má v Austrálii, pokiaľ si naňho zarobil alebo zobral úver. Ako v pohode, veď politici, je dobre, keď sú bohatí, aspoň sem neprídu rôzni chamtáci. A považoval so ho aj za jedného z lucidnejších ministrov tejto vlády popri tých ostatných. Ale myslím si, že po ešte dva a pol roka vládnutia tejto vládnej koalície by sa podobný ranč zišiel aj ostatným predstaviteľom koalície, nielen ministrom, ale ja poslancom, lebo keď si tak spomíname, predchádzajúci rok to bolo „lebo Fico“ (ruch v sále a zaznievanie gongu), tento druhý rok vášho vládnutia „lebo korona“. A ešte máte tretí, štvrtý rok, možnože to skončí aj skôr, dúfam, že skôr skončí vaša vláda, a vy budete musieť niečo tým ľuďom ukázať, nejaké reformy, aby sa naozaj tí ľudia mali lepšie. A pozrite sa, zasekla sa vám reforma súdnictva, bude sa rokovať o optimalizácii siete nemocníc, tam koaličný partner sa už zdráha, nič z toho nakoniec asi nebude – ani z jednej, ani z druhej reformy. Ja si myslím, že tá reforma, tá reformná vláda ste len naoko a v zime uvidíme, reálne ľudia uvidia, čo ste spravili pre obyčajných ľudí ohľadom zdražovania energie a zdražovania vlastne všetkého. A ľudia vám potom vystavia účet. Tá vaša komunikácia je čistá katastrofa. Ako keď niečo povie minister Sulík, ako vymontujte si žiarovku, to nemôže byť ani vtip. A takto vtipkovať pred chudobnými ľuďmi, to mi príde úplne scestné. Tá chudoba je na Slovensku naozaj reálna, my to necítime, my sme poslanci, my sme zahojení, ak máme peniaze, na zbrojenie miliardy vynakladáme – a vy to vlastne všetci podporujete – a nemáte peniaze na to, aby ste ochránili najchudobnejších dôchodcov a podobne, tak to je úplné zúfalstvo. Ďakujem.
Bugár, Béla, podpredseda NR SR (2019-09-17):
Ďakujem. Pán spravodajca, chcete zaujať stanovisko? Nech sa páči.
Vážny, Ľubomír, poslanec NR SR (2024-04-18):
Ďakujem, chcem tiež pár slov záverom povedať k ukončenej rozprave. Odznelo tu, že znižuje sa týmto návrhom zákona zo 100 mil. na 50 mil. a že sa tam môžu vnášať aj subjekty, ktoré sú sčasti súkromné a sčasti štátne alebo verejno-súkromné partnerstvo, treba to ale vnímať tak, že kto je pripravený, ten vyhráva. To znamená, týmto opatrením sa významne rozšíri zásobník projektov, ale nikde nie je napísané, že tie projekty sa budú v takomto režime aj realizovať. To znamená, vláda určite má tú koncovku v tom, že posúdi tú národohospodársku dôležitosť a vyberie, alebo nevyberie ten-ktorý projekt za strategickú investíciu. Takže vnímajte to tak, že je to gesto na rozšírenie projektov, pretože tých projektov nikdy nie je dosť a kto je pripravený, ten vie vyčerpať aj eurofondy, a kto je pripravený, ten vie aj stavať. Ďalšie, čo sa chcem zmieniť ohľadne čl. 13 a úradu pre územné plánovanie, súvis vidím skôr v tej rýchlosti, ktorou to treba riešiť, pretože naozaj vznikajú na tomto úrade značné národohospodárske škody takýmto, v úvodzovkách, šafárením tohto úradu, a preto treba rýchlo prijať tieto opatrenia v skrátenom legislatívnom konaní, a preto aj bol vsunutý tento návrh do predmetného zákona. Ďalej, v rozprave veľakrát zaznelo, že treba vyváženú polohu pri ochrane vlastníckych práv medzi vyvlastňovacím orgánom a vyvlastňovaním. Verte mi, určite je túžbou navrhovateľa urobiť vyváženú polohu, ale táto vyvážená poloha nefunguje, a to nie je len na Slovensku, ale aj v ostatných krajinách okolitých, alebo aj v Európe, všade. Jednoducho veľa z vás hovorí, že zrýchliť chceme, ale urobte to inak. Neexistuje iná cesta urobiť to inak, pretože ak chceme zrýchliť, tak musíme dať taký akcent, ako je tu pripravený na vyvlastňovacie konanie, lebo inak sa naozaj nepohneme z miesta. A takýto akcent na vyvlastňovacie konanie, samozrejme, rieši v neposlednom rade aj špekulatívne konanie pri nehnuteľnostiach. Čiže vyvážená poloha neexistuje, preto treba väčšie ramená štátu, ktoré sú definované v tomto návrhu zákona. Posledné, čo chcem spomenúť, že určite sa tu nejedná o rozpor v úrade v predkladaní zákona ohľadne úradu verejného obstarávania a podpredsedu pre stratégie, pretože ten zákon, ktorý bude prekladať poslanec, minister Raši, ktorý, myslím, že 26. bod tohto programu, programu tejto schôdze, ide riadnym konaním. A tieto návrhy, ktoré sa týkajú úradu verejného obstarávania, musia byť súčasťou tohto, pretože to bude o dva, možno o tri mesiace skôr a musí to byť zohraté, inak nám to nebude fungovať. Takže nemôže sa čakať na zákon, ktorý predkladá minister Raši, pretože je tu jasný súvis s týmto zákonom o strategických investíciách. Posledné, čo chcem povedať, že dám na základe požiadavky pána poslanca Dostála hlasovať osobne (osobitne, pozn. red.) o bodoch 1, 3, 4, 5 a tiež o bode 31, samozrejme, po hlasovaní o spoločnej správe. Ďakujem za pozornosť.
Paška, Pavol, predseda NR SR (2012-12-06):
Pán poslanec Kaník.
Zmajkovičová, Renáta, podpredsedníčka NR SR (2013-05-28):
Faktické poznámky nie sú na vystúpenie pána poslanca. Pán poslanec Hlina, nech sa páči, máte slovo.
Blaha, Ľuboš, poslanec NR SR (2012-08-02):
Čiže rozhodne väčšou istotou je štát ako trh. Ďakujem.
Osuský, Peter, poslanec NR SR (2015-09-24):
Ďakujem pekne, pán predseda. Ako kolega zmienil, o tejto veci sme diskutovali v zdravotnom výbore a nepochybne sme prišli k záveru, že až po istú sumu sa jedná o v podstate hádam okrem dehonestácie aj o šikanu toho vykazujúceho doktora, ktorý tie malé sumy vykazuje. Samozrejme, je nepochybne jasné, že existovali i kolegovia, ktorí sa zúčastňovali trojdňových kongresov v Austrálii, po ktorých mali 14 dní hradený pobyt na pláži, čo, samozrejme, je trochu iné ako získanie kreditu v odbornej spoločnosti, ktorá robí podujatie v spolupráci s nejakou firmou v Banskej Bystrici alebo v Prešove. Takže myslím si, že aj keď kolegovia financi vyletia z kože, tak ako som to povedal na výbore, ak moja vedúca matriky ide na školenie matrikárov, ktoré poriada nadriadené ministerstvo, tiež si nemusí zaúčtovať zjedené chlebíčky ani nocľažné. Presne tak to platí pre iných. Samozrejme, poviete, to sú štátni zamestnanci, ale ten lekár vo vzťahu k povinnému vzdelávaniu a k svojim pacientom slúži ako dovzdelaný štátu, štátnemu záujmu zdravia občanov. To znamená to, aby matrikárka vedela nové predpisy fungovania matriky, je rovnako štátno-záujmová záležitosť, ako aby doktor získal nové poznatky, ktorou lieči občanov štátu.
Vaľová, Jana, poslankyňa NR SR (2014-05-27):
Poprosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predmetný predložený návrh zákona v druhom čítaní.
Martinák, Ľuboš, poslanec NR SR (2011-09-14):
Ďakujem za slovo. Pán poslanec Zajac, z vášho vystúpenia skutočne nie som si istý, že viete, na akú tému je dnešná mimoriadna schôdza. (Smiech v sále.) Spomenuli, spomenuli ste tu svoje filozofické názory, miešali skutočne jablká s hruškami a s kadečím, odôvodňovali ste potrebu zdĺhavých postupov súčasnej vlády, že je potrebné hľadať kompromisy a tak ďalej. Neviem skutočne, nad čím ste sa zamýšľali a teraz hovorím úplne vážne. Spomínali ste tu rôzne škandály, ale skutočným škandálom je to, že pod krídlami inej strany MOST-u – HÍD ste sa načierno dostali do parlamentu, kde skutočne nemáte čo robiť. Dokázali ste to aj terajším vystúpením.
Číž, Miroslav, podpredseda NR SR (2015-03-11):
Ďakujem. Teraz v rozprave vystúpi pán poslanec Beblavý, je posledný písomne prihlásený. Po jeho vystúpení bude možnosť prihlásiť sa do rozpravy ústne.
P. Hrušovský, predseda NR SR: (2004-12-14):
(Hlasovanie.) 126 prítomných, 121 za návrh, 1 proti, 3 sa zdržali, 1 nehlasoval. Národná rada Slovenskej republiky s návrhom vyslovila súhlas. Teraz budeme rokovať o ďalšom bode programu, ktorým je návrh na voľbu kandidáta na vymenovanie za sudcu Ústavného súdu Slovenskej republiky. Prosím, aby... Pardon. Pani poslankyňa Antošová. Zapnite pani poslankyňu.
Grendel, Gábor, podpredseda NR SR (2020-07-23):
Pán poslanec Petrák bol posledný písomne prihlásený do rozpravy, teraz dávam možnosť prihlásiť sa do rozpravy ústne. (Reakcie z pléna.) Šesť, sedem poslancov. Končím možnosť. Tak osem. Takže osem prihlásených. Pán poslanec Zajačik je posledný a prvá je pani poslankyňa Tabák.
Hrnčiar, Andrej, podpredseda NR SR (2018-05-16):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Radovanovi Balážovi.
Pleštinská, Zita, poslankyňa NR SR (2021-10-19):
Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2023-06-22):
Pani poslankyňa, nemôžete v sále telefonovať. Pani poslankyňa Cigániková, telefón je zakázaný v sále. Prepáčte, vráťte ešte čas pánovi poslancovi Krajčímu. Alebo už je koniec?
Jančula, Tibor, poslanec NR SR (2019-01-30):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
J. Halecký, poslanec: (2009-10-15):
Chcem oceniť u pani ministerky, že vystúpila konkrétne, kultivovane, jasne a tak, že tomu rozumel každý a bolo na faktoch dokázané, že tu sudcovia sa nemajú čo obávať o svoju činnosť a o svoje pôsobenie. Samozrejmá vec, že tí ľudia a tí sudcovia, čo sa púšťajú do politiky a ktorí sa snažia svoje postavenie legitimovať v budúcnosti možnože na politickej báze, sa dostávajú do situácie, ktorá sudcom, nie politikom, títo ľudia sú sudcovia, nie politici, opačne, čiže nemajú čo sa vyjadrovať k takýmto veciam, ktoré zneisťujú občanov, ktoré zhoršujú ich postavenie a zhoršujú postavenie súdnictva. Takže keď sú sudcovia, nech nie sú politici a nech posudzujú svoje prípady, aby netrvali dlho a aby občania dosiahli riešenie týchto prípadov čím skôr. Ďakujem.
Blanár, Juraj, podpredseda NR SR (2021-03-30):
Pán poslanec Valášek. Konštatujem, že sa opäť nenachádza v rokovacej sále, čiže úplne stráca možnosť vystúpiť v rozprave. To znamená, že sme vyčerpali všetkých, ktorí boli prihlásení do ústnej rozpravy. Vyhlasujem rozpravu teda za skončenú a pýtam sa pána navrhovateľa, či má záujem vystúpiť so záverečným slovom. Áno, udeľujem mu slovo, nech sa páči.
Blaha, Ľuboš, poslanec NR SR (2020-07-24):
Pán minister, vy ste definovali morálnu integritu, že keď niečo hovorím, tak to aj dodržím. Súhlasím s vami. Tak poďme sa pýtať. Hovoril magister Matovič, že človek, ktorý ukradne diplomovú prácu, má odstúpiť? Hovoril. Tak prečo netrváte na tom, aby odstúpil? Po druhé. Hovoril magister Matovič, že by na mieste vášho šéfa Borisa Kollára odstúpil? Takisto je to integrálne? Je to principiálne? Lebo neodstúpil. Hovoril pán magister Matovič, že v Nemecku či Maďarsku by za plagiát určite štátnik odstúpil? No hovoril to. Ale dneska sa drží na tej svojej stoličke ako prilepený kanagónom. Je to principiálne? Namiesto toho, aby sa on postavil ako chlap k týmto veciam, tak posiela z Bruselu fotečky hrncov, kávičiek a rôznych pokrmov. Toto je to integrálne, o ktorom hovoríte? Viete, pán magister Matovič hovoril, že zlodeji nepatria do politiky, a potom sám o sebe napísal, že je zlodej. Tak patrí do politiky alebo nepatrí? Povedzte mi, pán Krajniak, však ste to veľmi pekne logicky vydefinovali. Je pán Matovič integrálny? Alebo pán Matovič hovoril veľmi veľa o tom, že chce bojovať proti papalášstvu v politike. Viete, čo vlastní jeho manželka, na ktorú prepísal svoj majetok? Vlastní v Trnave hotel, vlastní v Trnave pozemok, ktorý kúpil kedysi od Majského. Vlastní ďalšie pozemky, vlastní lukratívne historickú budovu v centre Trnavy a tak ďalej. Je to multimilionár, papaláš. A navyše dneska si dovolil povedať, že on ako človek s takýmito papalášskymi spôsobmi nedovolí, aby jeho manželka bývala niekde v činžiaku. Čo už môže byť viac papalášske?! A navyše v tej vile, ktorú jej kúpil, nemôže bývať, lebo ešte nie je skolaudovaná, ale to je magistrovi Matovičovi jedno. Jemu nezáleží na zákone, on má z toho dobrý pocit, tak môže porušovať zákon. Je to v poriadku, pán minister Krajniak?
Fecko, Martin, poslanec NR SR (2015-06-30):
Ďakujem pekne. Pán kolega, ja iba zareagujem na ten posledný tvoj výraz, že či existuje takáto krajina. Neviem, nech ma pán minister opraví potom, keď sa mýlim. Mali sme tu, myslím, že okolo roku 2011 ministra financií Estónska, ktorý keď videl, aký máme rozpočet, vtedy bol ešte, myslím, že 3,5 mld. stratu, tak sa opýtal, či taká vláda môže existovať. Že vraj u nich, pokiaľ je mínus jedno euro, vláda podáva demisiu. Takže neviem, keď nie, ma pán minister opraví, pokiaľ má čerstvejšie informácie. Ja viem, že v Estónsku to asi takto funguje, že ten rozpočet je stále vyrovnaný, a to, čo vyrobia, to aj spotrebujú a tým pádom je to na nule, nula. Samozrejme, držím palce, aby sme aj my sa raz dožili takéhoto rozpočtu, kde budeme, to, čo vyrobíme, aj spotrebujeme a nebudeme žiť na úkor budúcich generácií, lebo to je ten udržateľný rozvoj, že neponižuješ možnosti ďalších generácií, aby si mohli svoje potreby uspokojovať. To je ten udržateľný rozvoj aj vo financiách. Ďakujem pekne.
Grendel, Gábor, podpredseda NR SR (2020-12-09):
Pán poslanec, toto nie je procedurálny návrh, takže takisto nedám o ňom hlasovať. Vrátime sa k hlasovaniu o návrhu štátneho rozpočtu na rok 2021. Poprosím všetkých... (Ruch v sále.) Upokojte sa, prosím vás. Ospravedlňujem sa, pán predseda výboru pre financie, ešte skôr dám hlasovať o tých procedurálnych návrhoch. Poslednýkrát vyzývam pána poslanca Kotlebu, aby sa vrátil na svoje miesto. (Reakcia z pléna.) Vykazujem vás zo sály, pán poslanec Kotleba. (Potlesk.) Ale, samozrejme, môžete byť prítomný na hlasovaní. Takže ideme najprv hlasovať o procedurálnom návrhu pána poslanca Štefana Kuffu, aby Národná rada zaviazala vládu Slovenskej republiky, aby nemohla vyhlasovať opakovane a cielene lockdown vlády počas najväčších kresťanských sviatkov a tak ďalej. Stačí takto, pán poslanec. Prezentujme sa a hlasujme. (Hlasovanie.) Prítomných 139 poslancov, za 48, proti 48, zdržalo sa 39, nehlasovali 4. Tento návrh nebol schválený. A ešte procedurálny návrh pána poslanca Filipa Kuffu, aby Národná rada zaviazala ministerstvo pôdohospodárstva a rozvoja vidieka, aby pán minister bezodkladne riešil nepriaznivý stav poľnohospodárov, ktorí boli vyhodnotení ako podnik v ťažkostiach a nedostali príspevok. Prezentujme sa a hlasujme. (Hlasovanie.) Prítomných 141, za 50, proti 10, zdržalo a 80, nehlasoval 1. Ani tento návrh sme neschválili. A teraz prosím pána spravodajcu, aby dal hlasovať z miesta o návrhu štátneho rozpočtu ako o celku. Môže. Nech sa páči, pán spravodajca.
Fico, Robert, podpredseda NR SR (2010-10-19):
V rozprave k tomuto návrhu zákona ďalej vystúpi pán poslanec Solymos.
Laurenčík, Milan, podpredseda NR SR (2022-06-21):
Pán poslanec Eduard Kočis s faktickou poznámkou, nech sa páči.
Chren, Martin, poslanec NR SR (2015-06-24):
Ďakujem pekne. Vážený pán predseda, ctené plénum, dovoľujem si požiadať o to, aby sme vedeli určiť bod číslo 51, náš zákon skupiny poslancov o potravinách, tlač 1608, ako termínovaný na stredu 14.00. Naozaj len z toho dôvodu, že prebiehajú veľmi intenzívne rokovania aj s rezortným ministerstvom, aj s viacerými kolegami z rôznych strán, aby sa stihli tieto rokovania dotiahnuť do konca. Ďakujem veľmi pekne.
B. Bugár, podpredseda NR SR: (2004-09-08):
(Hlasovanie.) Prítomných je 131 poslancov, za 64 poslancov, proti 15 poslancov, zdržalo sa hlasovania 51 poslancov, nehlasoval 1. Národná rada tento návrh zákona nepostúpila do druhého čítania. Budeme pokračovať v hlasovaní o návrhu poslanca Národnej rady Slovenskej republiky Róberta Madeja na vydanie zákona, ktorým sa mení a dopĺňa zákon č. 140/1961 Zb. Trestný zákon v znení neskorších predpisov a o zmene a doplnení niektorých zákonov (tlač 806). Pán poslanec Miklušičák, nech sa páči. J. Miklušičák, poslanec: Ďakujem pekne. Vážený pán podpredseda, keďže nezazneli žiadne pozmeňujúce ani procedurálne návrhy, dajte, prosím, hlasovať o tom, že Národná rada Slovenskej republiky sa uznáša v zmysle § 73 ods. 2 písm. c) zákona o rokovacom poriadku, že prerokuje predložený návrh zákona v druhom čítaní.
Vaľová, Jana, poslankyňa NR SR (2013-09-04):
Ďakujem veľmi pekne. Pani kolegyňa, samozrejme, že určite s dobrým úmyslom vnímam, že možno chcete nejakým spôsobom vsunúť do zákona aj názory, ktoré sú okolo vás na exekútorov, pretože si myslím, že naozaj tento návrh zákona sprísni podmienky exekútorom. Je dobrý, je vyvážený a niekedy naozaj musíme sa vracať aj späť. Tu by som nesúhlasila s niektorými kolegami, pretože mnohokrát boli riešenia, ktoré sa zrušili, a boli správne aj v minulosti. Ale chcela by som sa vás spýtať, pretože nepovažujem namieste, že ste tu kládli na srdce pánu ministrovi, ako občianske združenia majú dostávať finančné prostriedky, ako ich nedostávajú. A to z toho dôvodu, že si myslím, že ste v konflikte záujmov, pretože ak, opravte ma, ak to nie je pravda, ste doteraz predsedníčkou združenia, pretože sa tu píše, že predkladáte do parlamentu zákony, ak sa tu píše, že máte vrátiť ministerstvu hospodárstva peniaze ako združenie,nechcem byť nejakým rozhodcom. Teraz ste prešli pod ministerstvo spravodlivosti a rozprávate o tom, ako treba dať občianskym združeniam finančné prostriedky. Ja si myslím, že treba, ale to je tretí sektor. Tretí sektor si môže hocikto založiť bez akéhokoľvek odborného vzdelania, bez akýchkoľvek odborných znalostí, a jednoducho bude žiadať peniaze, lebo povie, že on je ten správny, kto sa zastáva týchto ľudí. Ja si myslím, že by to mali byť nejaké združenia, ktoré sú a majú aj nejakú odbornosť alebo majú aj nejakých ľudí, ktorí sa odborne týmito vecami zaoberajú. Nehovorím, že vy ich nemáte alebo, že vám neradia, ale zrejme nie najlepšie, ak musíte vracať peniaze. A teraz ešte idete vyčítať, že tie peniaze nedostávate od ministerstva spravodlivosti. No asi nedostávate, pokiaľ ste niečo porušili na ministerstve hospodárstva, neznamená, že prejdete pod iné ministerstvo a tam ich dostanete.
Šudík, Tomáš, poslanec NR SR (2021-02-25):
Ďakujem za slovo. Vážený pán kolega Blaha, mne tak smiešno bolo, keď ste tu rozprávali o núdzovom stave, ale ten núdzový stav musíme opakovane predlžovať aj kvôli vám. Lebo vy s vašimi poskokmi zo strany ste tu kričali: „Rúška dole, rúška dole!“. Boli ste na uliciach, smiali ste sa, fotili a potom tie čísla začali rásť a rásť. Teda za to ste všetko zodpovední vy, ako je tu dlho núdzový stav, lebo vy ste pravidelne porušovali opatrenia, ktoré boli. Kvôli vám ešte vždy sú, tie všetky podniky musia byť zatvorené, kvôli vášmu správaniu, že doteraz vždy rastie krivka. Konečne si vstúpte aj do vášho svedomia, nielen tu takéto hlúposti rozprávať. A už ako aj spomínal kolega, ste tu rozprávali o nemocniciach. Áno, sú plné, lebo nemocnice boli dlhodobo rozkrádané a potom ich vaši župani popredali a rozdali súkromným firmám. Ďakujem.
Dolinková, Zuzana, ministerka zdravotníctva SR (2024-06-11):
Ďakujem veľmi pekne. Vážený pán predsedajúci, vážené pani poslankyne, vážení páni poslanci, materiál návrh na zvolenie člena Dozornej rady Úradu pre dohľad nad zdravotnou starostlivosťou sa predkladá na základe ustanovenia § 26 ods. 3 zákona 581/2004 o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, podľa ktorého členov dozornej rady volí a odvoláva Národná rada Slovenskej republiky na návrh vlády. Návrh na zvolenie doktora honoris causa prof. Štefana Durdíka do funkcie člena Dozornej rady Úradu pre dohľad nad zdravotnou starostlivosťou predkladáme s účinnosťou od dňa 25. júna 2024. Navrhovaný kandidát spĺňa všetky zákonom stanovené požiadavky. Vážený pán predsedajúci, vážené panie poslankyne, vážení páni poslanci, dovoľte mi požiadať vás o podporu a schválenie predloženého návrhu zákona. Ďakujem veľmi pekne za podporu.
Bugár, Béla, podpredseda NR SR (2017-12-06):
Prerušujem rokovanie o tomto bode programu. Ďakujem aj pánovi ministrovi za podrobné vysvetlenie. Teraz bude nasledovať druhé čítanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení zákon č. 563/2009 Z. z. o správe daní, tlač 651. Prosím pána ministra financií Petra Kažimíra, aby vládny návrh zákona odôvodnil. [Rokovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 651.]
B. Bugár, podpredseda NR SR: (2005-12-13):
(Hlasovanie.) Prítomných 127, za 127. Konštatujem, že návrh zákona sme schválili. Prosím teraz pána poslanca Ľubomíra Vážneho, aby uviedol hlasovania k vládnemu návrhu zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov a o zmene a doplnení niektorých predpisov (tlač 1296). Nech sa páči.
Beblavý, Miroslav, poslanec NR SR (2016-09-06):
Ďakujem za slovo. Vážený pán predsedajúci, vážené dámy, vážení páni, vážený pán minister, moje vystúpenie k tomuto návrhu bude stručné, lebo mám v podstate len jednu otázku na, žiadosť na pána ministra, ktorá sa týka toho, že, teda otvára sa tu cez vládny návrh zákona o dani z pridanej hodnoty, čo vytvára možnosť riešiť aj iné otázky, a keďže my sme v spolupráci s kolegyňami predložili jeden zákon, ktorý sa tiež týka dani z pridanej hodnoty, a pokúsim sa aj stručne vysvetliť, myslím, že by nemusel byť, ako ideologicky rozhodne by nemal byť problematický a možno by bol aj politicky priechodný, tak som chcel tu otvoriť možnosť, či by sa dalo politicky diskutovať o prípadnom jeho začlenení do tejto novely a samozrejme potom aj s následným stiahnutím tej poslaneckej novely. Ide o to, že je to návrh, ktorý by umožňoval, teda nie umožňoval, ale zaväzoval finančnú správu, aby zverejňovala nadmerné odpočty DPH nad 50-tisíc euro, aby tak v reálnom čase bolo možné sledovať uplatňovanie vysokých nadmerných odpočtov, čo by malo teda jednak silný preventívny účinok a zároveň by to malo aj účinok na možnú oveľa silnejšiu verejnú kontrolu v reálnom čase toho, čo sa deje. Takže ak by vznikali kauzy, jednak teda by sme možno odhalili aj iné kauzy za rôznych vlád, ktoré pripomínajú kauzu Bašternák, o ktorej dneska verejnosť ani nemusí vedieť, a aj do budúcnosti najmä by to napomáhalo. Samozrejme chcem povedať veľmi tu otvorene, že hoci v politike neexistujú autorské práva, treba férovo povedať, že toto je návrh, ktorého pôvodným autorom, aspoň pokiaľ ja viem, je Radoslav Procházka, ktorý ho navrhol ešte v minulosti. Mne sa ten návrh zdal vždy veľmi dobrý, aj som ho podporoval, bol teda v programe SIET-e. Z dôvodov, ktoré ja nepoznám, ho strana SIEŤ nepresadila do programového vyhlásenia vlády, ani do tohto zákona, ale to už, to už asi nemá význam v tejto chvíli riešiť. Chcem len teda povedať, že myslím, že z hľadiska aj toho, čo teraz vládna koalícia rieši, teda ako sa vyrovnať s kauzou Bašternák, nielen na úrovni nejakej personálnej a politickej komunikácie, ale tak ako sa v súvislosti s inšpekciou teraz rieši, či ju nejakým spôsobom inštitucionálne zmeniť a ako, tak toto by možno mohlo byť tiež určité ústretové gesto, alebo spoločné gesto o tom, že máme záujem, aby sa takéto veci v budúcnosti neopakovali, resp. ak sa budú opakovať, aby v reálnom čase sa na ne dalo poukazovať. Takže samozrejme tá suma je určená a bola určená tak, aby nepokrývala malé transakcie. Je tam samozrejme otázka vývozcov, mnoho technických vecí, o ktorých by sme mohli diskutovať, ale ja myslím, že na úrovni pléna a prvého čítania najskôr tá otázka, že či je to typ návrhu, k tomu by bola možná zhoda, má význam o ňom rokovať, alebo nie, lebo samozrejme to všetko potom už závisí od neho. Takže s touto otázkou som sa chcel obrátiť na vás, pán minister, a ďakujem veľmi pekne.
Laurenčík, Milan, podpredseda NR SR (2020-09-25):
Prezentujme sa a hlasujme o návrhoch zo spoločnej správy. (Hlasovanie.) Prítomných 118, za 114, proti 0, zdržali sa 4, hlasovali všetci. Uvedený návrh sme schválili. Nech sa páči ďalej.
Glváč, Martin, podpredseda NR SR (2018-02-07):
Ďakujem. Otváram rozpravu. Do rozpravy som dostal sedem prihlášok: za kluby SaS pani poslankyňa Kiššová, OĽANO Anna Verešová, SME RODINA pán poslanec Krajniak a Ľudová strana – Naše Slovensko Milan Mazurek a ďalej sú prihlásení pán poslanec Mihál, Beblavý a Gaborčáková. Nech sa páči, ako prvá pani poslankyňa Jana Kiššová za klub SaS.
Kmec, Peter, podpredseda vlády SR pre plán obnovy a znalostnú ekonomiku (2024-04-18):
Vážený pán predsedajúci, vážené pani poslankyne, vážení páni poslanci, vládny návrh zákona bol vypracovaný z dôvodu potreby zabezpečenia odborného, administratívneho a personálneho výkonu kompetencií, za ktorých koordináciu a riadenie v súčasnosti zodpovedá podpredseda vlády Slovenskej republiky pre plán obnovy a odolnosti a využívanie eurofondov. Podľa Programového vyhlásenia vlády Slovenskej republiky a vzhľadom na fragmentáciu kompetencií v oblasti výskumu, vývoja a inovácií naprieč viacerými ministerstvami je nevyhnutné zabezpečiť aj silnú koordináciu na úrovni podpredsedu vlády Slovenskej republiky, ako aj zabezpečiť riadenie a koordináciu opatrení na tvorbu a uskutočňovanie talentovej politiky. Taktiež podľa Programového vyhlásenia vlády Slovenskej republiky je potrebné zabezpečiť v rámci úradu tohto podpredsedu vlády Slovenskej republiky činnosť útvaru strategických iniciatív európskeho významu, ktorého cieľom bude identifikovať popri Pláne obnovy a odolnosti Slovenskej republiky aj ďalšie strategické oblasti so zásadným dopadom na odolnosť Slovenska a s výrazne nadrezortným charakterom. Do tejto problematiky spadá aj otázka obnovy Ukrajiny, ktorej sa momentálne veľmi aktívne venujem. Vládny návrh zákona predstavuje nielen nástroj na plnenie týchto a ďalších cieľov z Programového vyhlásenia vlády Slovenskej republiky a tieto ciele majú byť dosiahnuté prostredníctvom účinných opatrení na posilnenie riadiacich, koordinačných a kontrolných kompetencií tohto podpredsedu vlády vytvorením samostatného úradu podpredsedu vlády Slovenskej republiky pre plán obnovy a znalostnú ekonomiku. Vládnym návrhom zákona sa tiež navrhuje ustanoviť splnomocnenca vlády Slovenskej republiky pre národnostné menšiny a splnomocnenca vlády Slovenskej republiky pre rómske komunity ako stálych splnomocnencov vlády Slovenskej republiky a zriadiť Radu vlády Slovenskej republiky pre národnostné menšiny. Súčasne sa navrhuje, aby Úrad vlády Slovenskej republiky bol ústredným orgánom štátnej správy pre tvorbu a uskutočňovanie štátnej politiky a koordináciu plnenia úloh v oblasti práv národnostných menšín, pričom týmto nebude dotknutá pôsobnosť Ministerstva kultúry Slovenskej republiky. Cieľom navrhnutých úprav je posilnenie postavenia národnostných menšín. Vládnym návrhom zákona sa ďalej upravuje schvaľovanie zahraničných ciest štátnych tajomníkov a vedúcich ostatných ústredných orgánov štátnej správy, ktoré má schvaľovať ministerstvo zahraničných vecí a európskych záležitostí, pričom zahraničné cesty členov vlády bude naďalej schvaľovať vláda. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem za pozornosť.
Žiga, Peter, podpredseda NR SR (2024-01-12):
Ďakujem pekne. Ďalší v rozprave vystúpi pán poslanec Tomáš Valášek, nech sa páči, pán poslanec. Ešte kým prídete k pultu, poinformujem kolegov, že aj vystúpenie pána spravodajcu Malatinca, aj vystúpenie pána poslanca Zahorčáka s faktickou poznámkou sa odrátavajú z časov, ktoré sú určené pre jednotlivé kluby, takže technici už budú spracovávať tieto informácie, pokiaľ by ste ich nevideli na tabuli, koľko má ktorý klub času, môžete sa ísť informovať, keď vás môžem poprosiť, smerom ku našim kolegom vzadu a tí vás poinformujú, koľko pre ktorý klub ešte ostáva času. Pán poslanec Valášek, nech sa páči, v rozprave môžete vystúpiť.
M. Číž, podpredseda NR SR: (2007-05-09):
(Hlasovanie.)  Prítomných 136 poslancov, za návrh 135 poslancov, zdržal sa 1 poslanec. Tieto pripomienky sme schválili. Pýtam sa teraz spravodajkyne, či môžeme pristúpiť k tretiemu čítaniu o tomto návrhu zákona?
Grendel, Gábor, podpredseda NR SR (2021-05-28):
Poprosím vás, písomne. Pán poslanec Zahorčák.
Viskupič, Jozef, poslanec NR SR (2013-04-30):
Ďakujem. Keď sme sa bavili o možnom zaujatí stanoviska k tejto agende strany SMER, nevedel som ešte vtedy, že bude toto rokovanie prebiehať v extra pochmúrnej atmosfére. Začalo to poslaneckým grémiom, kedy, poviem to expresívne, sme tam sedeli ako zbití psi a pozerali na to, čo sa tu na nás chystá. Mám pocit, že ani jeden poslanec v tejto snemovni zákonnosti, ako voláš toto fórum, nie je nadšený z toho, čo sa tu teraz deje. Takisto na strane opozície, ako aj u mnohých kolegov z vládnej strany. To, čo hovoríš, je, samozrejme, veľká pravda, možno ten odkaz, ktorý chceš podať svojím vyjadrením, by mal padnúť na úrodnú pôdu. A takisto súhlasím s tým, že nemali by sme poľaviť, a to, že potrebujeme ľudí presviedčať, že niektoré veci stoja zato, a odstrániť ich skepsu napriek tomu, že sa tu dejú aj tieto veci, zostáva stále odkazom pre výkon poslaneckého mandátu, kto iný, ak nie my, by sme mali upozorňovať a kontrolovať kroky, ktoré sa nám nepozdávajú, i keď sú smerované do obdobia, kedy pozornosť, možno všeobecná, verejná je oslabená, pretože ide voľný deň, pretože sú ďalšie spôsoby, ako otupiť pozornosť verejnosti pri presadzovaní nie dobrých návrhov.
Viskupič, Jozef, poslanec NR SR (2016-04-26):
Ďakujem, pán predsedajúci. Nuž, ja musím úvodom svojej faktickej poznámky na vás, pán minister, uviesť jedno. Ak sa pýtate, „pozri, kto to hovorí“, tak treba pre potreby tohto pléna povedať, že rozprával usvedčený a najväčší klamár tohoto pléna, dokonca politického života. Mám tu štatistiku, je to ani nie oľanacké, ani nie saskárske, ani nie SME RODINA, ani nie smerácke, je to demagog.sk. Z faktických výrokov, ktoré tento portál hodnotí, je presná polovica lží, zavádzania alebo neuveriteľný výrok, 255 výrokov pána ministra Kaliňáka sú neuveriteľne lživé alebo nepravdivé údaje. Čiže všetko pre potreby tohoto pléna vydeľte dvomi a možno sa dopátrame k nejakej pravde. Jedna pravda, ktorú tu spomínal, že nebude osobný, takmer 50 minút sa venovať dvom opozičným poslancom pri preberaní témy programové vyhlásenie vlády je osobné, je zarážajúce a je hanblivé! Je to osobná fascinácia týmito dvomi poslancami alebo čo malo toto znamenať?! Toto, toto je bezpečnostná situácia krajiny?! Toto bolo vyjadrenie k programovému vyhláseniu vlády ministra vnútra?! Je to len a len hanba. A by the way, kto v reláciách používa slovo Pentliarik. Nebol to pán poslanec Blaha, pán premiér Fico alebo pán minister Kaliňák? Pentliarik. A mali sme tu často obvinenia, že nie sme k veci. Povedzte mi, z tých 50 minút fascináciou Igorom Matovičom a Lipšicom, čo bolo, preboha živého, k veci? Čo?! (Ruch v sále.)
V. Veteška, podpredseda NR SR: (2004-10-22):
Otváram rozpravu. Informujem Národnú radu, že nikto sa neprihlásil do rozpravy k tomuto bodu programu písomne. Ústne, prosím, kto sa hlási do rozpravy? Nikto sa nehlási do rozpravy. Končím možnosť prihlášok do rozpravy. Vyhlasujem rozpravu za skončenú. Prerušujem rokovanie o tomto bode programu. Pokračujeme druhým čítaním o vládnom návrhu zákona, ktorým sa mení a dopĺňa zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. Vládny návrh zákona ste dostali pred prvým čítaním ako tlač 777, spoločnú správu máte ako tlač 777a. Prosím ministra vnútra Slovenskej republiky pána Vladimíra Palka, aby vládny návrh zákona odôvodnil.
Benčík, Ján, poslanec NR SR (2021-10-19):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Hort, Milan, podpredseda NR SR (2011-04-05):
Pán poslanec Žiga, je tu priestor pre vaše vystúpenie v rozprave, nech sa páči.
P. Paška, predseda NR SR: (2008-11-25):
Dnes otváram rokovanie 29. schôdze Národnej rady a chcem vás požiadať, aby sme sa prezentovali a zistili našu uznášaniaschopnosť. (Prezentácia.) 108 prítomných, 8 za, 1 proti, 2 sa zdržali, 97 nehlasovalo, čo nie je v danom prípade podstatné, podstatné je, že sme uznášaniaschopní. Na 29. schôdzi budú overovateľmi poslanci pani Monika Smolková, pán Martin Kuruc, náhradníkmi budú poslanci Ľudmila Mušková a pán Peter Gabura. O ospravedlnenie na dnešnom rokovacom dni písomne požiadali pani podpredsedníčka Národnej rady Anna Belousovová, pán podpredseda Viliam Veteška a páni poslanci Ľuboš Micheľ a Jozef Rydlo. Dámy a páni, program 29. schôdze bol rozdaný, rokovalo o ňom dnes aj poslanecké grémium. Chcem vás informovať, že pán poslanec Kvorka ako predkladateľ mi písomne oznámil, že berie späť predložený návrh novely zákona o meste Martin, je to tlač 778, preto ho už v programe nenájdete. Ešte skôr ako dám slovo poslancom, ktorí chcú navrhnúť zmeny a doplnenie programu, uvádzam, že na návrh gestorských výborov stanovisko NKÚ k návrhu štátneho rozpočtu a návrhy rozpočtov príslušných inštitúcií uvedú ich predkladatelia tak, ako sú uvedení v návrhu. Na to, aby mohli vystúpiť, im musíme udeliť súhlas, budeme ho považovať za vyslovený, ak budeme hlasovať za program, dúfam, že nik nepredloží iný návrh v tejto súvislosti. Teraz pristúpime k schvaľovaniu návrhu programu 29. schôdze. Poprosím, aby páni poslanci tak, ako sa prihlásili, v poradí predniesli svoje návrhy. Pán poslanec Mikloš.
Drábiková, Lucia, poslankyňa NR SR (2021-06-23):
Ďakujem za slovo. Ja len tak krátko chcem zareagovať. Ja som veľmi rada tomuto návrhu a súhlasím s kolegyňou Zuzkou, že toto je ten prvý krok. Už to tu odznelo, že máme málo tých psychológov, psychiatrov. Ja som sama psychologička a stretávam sa a stretávala som sa v poradenstve s ľuďmi s rôznymi psychiatrickými diagnózami, s rôznymi vzťahovými. A ten problém je dlhodobo neriešený a jeden taký spoločný menovateľ je ten, že sme tu dlho šetrili na ľuďoch. Šetrili sme na mzdových prostriedkoch pre ľudí, ktorí pracujú v pomáhajúcich profesiách. Neocenili sme ich spoločensky ani finančne. To viedlo k tomu, že množstvo týchto kvalifikovaných ľudí – psychológov, špeciálnych pedagógov, sociálnych pracovníkov a ľudí, ktorí mali srdce odhodlané pomáhať, postupne napriek svojmu počiatočnému nadšeniu vyhoreli, pretože jednoducho tie podmienky neboli také, aby si popri nich mohli napríklad zriadiť rodinu a zabezpečiť slušné živobytie. Ďalším problémom, ktorý bol spomenutý, sú konkrétne tí psychológovia, psychiatri. Tento problém je dlhodobo známy. Problém tkvie jednak v legislatíve, ktorú v súčasnosti ministerstvo zdravotníctva pripravuje, bude to nový zákon o psychológoch. A ďalším problémom bola komora, ktorá podobne ako mnohých iných komôr sa uzatvorila akosi sama do seba, a neumožnila novým absolventom vstupovať a plnohodnotne vykonávať psychologické povolanie. To sú len také malé príčiny. Ten rozpad manželstiev a narušenie vzťahov je naozaj veľmi vážny. Mnoho ľudí naozaj veľmi ťažko unesie to, že ich dieťa nie je také, ako tie iné deti. Nie je zdravé, nemá pred sebou taký potenciál, ako si možno predstavovali. A toto je práve situácia, kedy je dôležité, aby štát a nielen neziskovky, ktoré to tu dlhé roky suplovali, podal pomocnú ruku ľuďom a rodinám, ktoré si sami nevedia pomôcť. Pomohli im, tak ako kolega Suja hovoril, možno aj s tým, že akým spôsobom komunikovať, čo môžeme očakávať, zodpovedať tie otázky. Pretože vždy je najhoršia tá neistota a tá vnútorná obava a nemožnosť rozprávať sa s druhými ľuďmi. Mnoho ľudí sa uzatvára do seba. Majú obavy, zažívajú výsmech, zažívajú nepochopenie zo svojho okolia. Preto si myslím, že naozaj je potrebné, aby aj tie rodinné poradne, ktoré tu plánujeme, a možno ich budeme potrebovať omnoho viacej, boli dostupnou službou. Aby sme tu mali dostupné poradenské odľahčovacie služby. Toto sú všetko veľké výzvy, ktoré budú drahé. Ale pokiaľ budeme šetriť na ľuďoch a na ich potrebách, na mzdách pre odborníkov, ktorí môžu pomôcť, napríklad aj uviesť týchto ľudí do života cez sociálne podniky, cez chránené dielne, ale najmä integráciou a inklúziou týchto ľudí a postupne meniť aj našu mentalitu. Pokiaľ toto nebudeme robiť, tak je to cesta do pekla. Ja si myslím, že toto je super dobrý prvý krok a veľmi ďakujem všetkým predkladateľom. A verím, že sme vykročili. Ďakujem.
Jurinová, Erika, podpredsedníčka NR SR (2013-03-26):
Pán poslanec, hovorte k zákonu, ktorý prerokovávame.
Bugár, Béla, podpredseda NR SR (2017-04-04):
Teraz dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Kaščákovej. Nech sa páči.
Grendel, Gábor, podpredseda NR SR (2021-11-30):
Ďakujem, pán poslanec. Je tu ešte jedna poslankyňa medzi predsedami výborov, takže to množné číslo bolo v poriadku. Dávam teraz slovo spravodajkyni, ktorú určil navrhnutý gestorský výbor pre hospodárske záležitosti pani poslankyni Magdaléne Sulanovej.
Pročko, Jozef, poslanec NR SR (2024-01-24):
Ďakujem veľmi pekne. Pán poslanec Truban, naozaj ste to zhodnotili tak, ako sa to má zhodnotiť má zhodnotiť, perfektne, stručne, a poznám jedného, ktorý rozprával v televízii, že my si tu len ďakujeme, ďakujeme, tak ja chcem poďakovať Suskovi, ktorý predložil tento paškvil, túto odpornú vec a takto odkryl nahotu, zločincov SMEROHLAS-u a SNS. Naozaj takýmto spôsobom ukázal, ako táto vládna koalícia bude riadiť tento štát. Tento štát budú riadiť spôsobom, že skráteným legislatívnym konaním Susko dá milosť na príkaz Fica, Pellegrini im to odobrí, no a takýmto spôsobom vlastne Slováci, obyčajní Slováci budú môcť zatlieskať, pretože máme tu skvelého kandidáta na prezidenta, ktorý keď sa vráti z Osvienčimu, tak hneď používa tie gestapácke metódy. Máme tu Roberta Fica, ktorý prikáže svojim 79 paholkom: „Paholci, neopovážte sa hlasovať inak, nebudete dostávať milióny, nebudete kše... kšeftovať!“ No a, samozrejme, je tu skupina pisateľov zákona o... (povedané so smiechom) znížení trestných činov. Títo pisatelia sú všeho-všudy všetci obvinení a títo obvinení to napísali veľmi dobrým spôsobom. Veľmi dobrým spôsobom – pre nich. Ale obyčajný Slovák ten naozaj bude trpieť. Ale im je to jedno. Myslíte si, že Pellegrinimu záleží na obyčajných ľuďoch? Myslíte si, že tomuto klamárovi, ktorý vystúpi v septembri a povie, že on nebude kandidovať na prezidenta, a pozrite, teraz kandiduje, že mu záleží na ľuďoch? Figu borovú.
Susko, Boris, poslanec NR SR (2014-12-12):
Ďakujem pekne za slovo, pán predsedajúci. Ja by som chcel doplniť pána ministra ešte v ďalšej veci, ktorá podkladá to, že celé toto odvolávanie ministra dopravy je podložené alebo založené na vode a na klamstvách. Pán predkladateľ vo svojom úvodnom vystúpení ako jeden z argumentov povedal, že pri vysúťaženej cene 6,70 % z každej zákazky sa dodatkom znížila tá cena na 6,15 % a že tento dodatok neprešiel Radou ÚVO. No, ako čítam zákon, mám ho tu otvorený, zákon o verejnom obstarávaní, § 10a o uzatváraní dodatkov, je tu jednoznačne napísané, že je zakázané uzatvoriť dodatok k zmluve, ktorá je výsledkom postupu verejného obstarávania, ak by sa jeho obsahom a) menil podstatným spôsobom pôvodný predmet zákazky, b) dopĺňali alebo menili podstatným spôsobom podmienky, ktoré by v pôvodnom postupe zadávania zákazky umožnili účasť iných záujemcov alebo uchádzačov alebo ktoré by umožnili prijať inú ponuku, ako pôvodne prijať tú ponuku, alebo c) zvyšovala sa cena plnenia alebo jeho časti alebo menila ekonomická rovnováha zmluvy v prospech úspešného uchádzača, ak tento zákon neustanovuje inak. A dodatok k takejto zmluve potom možno uzatvoriť len, ak je to za podmienky odseku 4, a to je, ak to prejde Radou Úradu pre verejné obstarávanie. Ale pokiaľ teda správne čítam, a som právnik, myslím, že správne čítam zákon, zníženie ceny nie je zvýšenie ceny alebo zmena ekonomickej rovnováhy zmluvy v prospech uchádzača. Takže aké porušenie zákona v tomto prípade bolo urobené? Takže ďalší argument, ktorý len dokazuje to, že to je celé toto odvolávanie nezmyselné a postavené na klamlivých a zavádzajúcich argumentoch. Ďakujem.
B. Bugár, podpredseda NR SR: (2002-01-29):
Ešte raz vás vyzývam, aby ste sa vrátili do rokovacieho priestoru. (Neustále nedostatočný počet poslancov v rokovacej sále.)
Kollár, Boris, predseda NR SR (2023-05-10):
(Zaznievanie gongu.) Milí kolegovia, prosím, na pokyn pána Galisa by som vás chcel poprosiť, aby sme sa usadili na svojich miestach. Všetko v poriadku, pán kolega? Ďakujem pekne. Budeme pokračovať (zaznievanie gongu) v prerušenom rokovaní. Pristúpime k hlasovaniu v prvom čítaní o vládnom návrhu zákona o fiduciárnom vyhlásení, je to tlač 1558, bod 24 schváleného programu. Dávam slovo spravodajkyni. Pardon, dávam slovo spravodajcovi, ktorého určil navrhnutý gestorský ústavnoprávny výbor, poslancovi Jurajovi Šeligovi, aby hlasovanie uviedol. (Reakcia z pléna.) Áno, fiduciárne, 1558, bod 24 schváleného programu. (Hlasovanie o vládnom návrhu zákona o fiduciárnom vyhlásení a o zmene a doplnení niektorých zákonov , tlač 1558.)
V. Veteška, podpredseda NR SR: (2005-12-08):
Teraz budeme pokračovať v rokovaní, s faktickými poznámkami sa prihlásili pani Tkáčová, pán Tóth, pán Janiš ako posledný, traja. Končím možnosť ďalších prihlášok s faktickými poznámkami na vystúpenie pána poslanca Maxona. Pani Tkáčová, prvá.
Kecskés, Ján, poslanec NR SR (2019-09-24):
Ďakujem za slovo. Svetový trend elektronizácie služieb rýchlo expanduje a je prakticky nezadržateľný. Jednou z najviac sa rozvíjajúcich služieb pre verejnosť je aj spravodajstvo na internete. Kým o štandardné tlačené verzie denníkov a novín je klesajúci záujem, čítanosť internetových spravodajských portálov rastie. Internetové portály sa tak v konkurenčnom boji predbiehajú nielen v rýchlosti poskytnutia potrebných informácií svojmu čitateľovi, ale v rámci dosiahnutia vyššej čítanosti sa neštítia aj bulvarizovať, otvorene klamať alebo písať polopravdy či neoverené informácie o jednotlivcoch vo svojich článkoch. Z hľadiska dosahu sa dnešné internetové spravodajské portály rovnajú televíznym či rádiovým masmédiám. Dosah článkov a správ vďaka podpore sociálnych sietí obsahuje v niektorých prípadoch niekoľkostotisícovú čítanosť. Je preto nespravodlivé a nesprávne, aby pri rovnakom, ak nie aj väčšom dosahu mali internetové médiá privilégium oproti ostatným médiám publikovať a šíriť bez postihu klamlivé a skreslené informácie, ktoré závažným spôsobom zasahujú do práva fyzických a právnických osôb na ochranu dobrého mena či dôstojnosti. Očistenie dobrého mena alebo ochrana osobnosti u dotknutých fyzických a právnických osôb v takom prípade záleží od dobrej vôle a morálky prevádzkovateľa internetového média, čo vo väčšine prípadov znamená, že sú nevymožiteľné. Pre dotknuté osoby zostáva obrátiť sa na súd, čo predstavuje zbytočne nákladný a zdĺhavý proces, ktorý aj v prípade pozitívneho výsledku pre dotknutú osobu nepredstavuje už v tom čase primeranú satisfakciu. Je preto nevyhnutné z hľadiska ochrany základných ľudských práv a slobôd, ochrany osobnosti, dobrého mena fyzickej, ale aj právnickej osoby a zabráneniu negatívneho dopadu na tieto osoby rozšíriť pôsobnosť tlačového zákona o internetové spravodajské médiá. Ďakujem za pozornosť.
Viskupič, Marián, poslanec NR SR (2022-09-21):
Pán kolega Kyselica, ďakujem pekne za vystúpenie. Ja mám len jednu otázku, lebo nie úplne tomu rozumiem. Včera tu teda bol pán minister financií, ktorý okrem toho, že chrlil oheň a síru na SaS-ku, ale teda hovoril, že tento program voľnočasových poukazov sa teda posúva vlastne až za rok 2024, hej? A teraz tu vidím vlastne, že sa tu ladia veci, ktoré boli chybné, dobre, ale ladia sa teda s dátumom ku dvadsiatemu tretiemu, čiže ako to vlastne je? Teda tie dva roky sa to bude ladiť a potom to nová vláda bude aplikovať? Alebo? Toto by som potreboval len vysvetliť. Nerozumiem vlastne tej dvojkoľajnosti, že teda či to teda bude-nebude, od kedy to bude fungovať. Ďakujem pekne.
Hort, Milan, podpredseda NR SR (2011-05-20):
Ďalej s faktickou poznámkou pani poslankyňa Jarmila Tkáčová, nech sa páči.
Paška, Pavol, predseda NR SR (2012-10-30):
Pán poslanec Přidal.
P. Paška, predseda NR SR: (2008-06-17):
(Hlasovanie.) 140 prítomných, 137 bolo za, 3 sa zdržali. Konštatujem, že sme navrhované uznesenie schválili. Pán poslanec Galbavý bude uvádzať hlasovanie v prvom čítaní o vládnom návrhu zákona o Tlačovej agentúre Slovenskej republiky a o zmene niektorých zákonov . Je to tlač 656.
V. Veteška, podpredseda NR SR: (2004-05-12):
Prerušujem rokovanie tejto schôdze a budeme pokračovať až zajtra ráno prvým čítaním o vládnom návrhu zákona o plate poslanca europarlamentov a o zmene a doplnení niektorých zákonov. Ďakujem vám za porozumenie. Ja, keď dovolíte, vážené dámy a páni, ja si nedovolím porušiť rokovací poriadok, je to v mojich rukách, ale aby som si jasne nasypal popol na hlavu a verejne hovorím, jediný človek nesúhlasil, a bol to pán Madej, a ja si myslím, že pre korektnosť ďalšieho postupu sme dosiahli to, že sme ukončili prerokovanie jedného zákona a aby sme neopakovali takéto spory medzi sebou, poslanci majú riešiť vážnejšie veci a ja súhlasím s tým a rozhodol som sa, že budeme pokračovať zajtra ráno. Ďakujem vám dnes za účasť. (Prerušenie rokovania o 19.12 hodine.)
Figeľ, Ján, podpredseda NR SR (2013-09-19):
Ďakujem pekne, nech sa páči zaujať miesto pre navrhovateľov. A teraz dávam slovo spravodajcovi, ktorý je určený gestorským výborom, v tomto prípade pôdohospodárstva a životného prostredia, Zsoltovi Simonovi. Zsolt, ideš.
Blanár, Juraj, podpredseda NR SR (2021-10-19):
Ďakujem. Otváram rozpravu, pán spravodajca. Konštatujem, že písomnú prihlášku som neobdržal, takže dávam možnosť teraz prihlásiť sa ústne do rozpravy. Konštatujem, že nikto sa nehlási do rozpravy. Uzatváram teda týmto rozpravu. Chcem sa spýtať pani navrhovateľky, či chce záverečné slovo nejaké. Ak nie, tak nevadí. Pán spravodajca rovnako nie. Ďakujem obom. Prerušujem rokovanie o tomto bode programu. Nasleduje bod programu – prvé čítanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov. Vládny návrh zákona je pod parlamentnou tlačou 679, návrh na jeho pridelenie výborom je v rozhodnutí 718. Dávam teraz slovo pánovi ministrovi pôdohospodárstva a rozvoja vidieka Slovenskej republiky Samuelovi Vlčanovi, aby vládny návrh zákona uviedol. Nech sa páči, pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov , tlač 679.)
P. Paška, predseda NR SR: (2009-04-23):
(Hlasovanie.) 140 prítomných, 96 za, 3 proti, 41 sa zdržalo. Tieto body z informácie sme schválili.
Grendel, Gábor, podpredseda NR SR (2020-11-26):
Panie poslankyne, páni poslanci, budeme pokračovať v druhom čítaní o vládnom návrhu zákona, ktorým sa mení a dopĺňa zákon č. 544/2010 o dotáciách v spôsobnosti ministerstva práce, sociálnych vecí a rodiny v znení neskorších predpisov. Poprosím kolegov, aby mi ukázali na tabuli, kde stojíme s faktickými poznámkami, pretože mám za to, že bol prerušený program práve pri reakciách na vystúpenie pána poslanca Takáča. Takže s faktickou poznámkou, pani poslankyňa Šofranko. (Pokračovanie rokovania o vládnom návrh zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov , tlač 274.)
Kuffa, Štefan, poslanec NR SR (2021-06-18):
Prosím ťa pekne, my máme vysokoškolsky vzdelaných ľudí, ktorí robia, prosím ťa pekne, ktorí robia v Tescu, a to je tá hanba a idú do zahraničia, predávajú zmrzlinu a gofry. Prosím vás pekne, tu treba vytvárať podmienky, aby tí lekári a zdravotné sestry tu mohli dôstojne pracovať. Tie dievčatá nepotrebujú vysokú školu, ale potrebujú, aby boli zaplatené a kvalifikované zdravotné sestry, lenže vy o tom nerozh..., vy tomu nerozumiete, o čom rozprávam. A taký Krúpa mi tu bude rozprávať, čo si také. Prosím ťa pekne, ja mám sedem lekárov doma, sedem, sedem doma. Ty nevieš o tom nič. Ty nevieš ani, kde je sever. Budem pokračovať po jedenástej hodine. (Prerušenie vystúpenia predsedajúcim.)
B. Bugár, podpredseda NR SR: (2005-12-13):
(Hlasovanie.) Prítomných 128, za 3, proti 75, zdržalo sa 50 poslancov. Konštatujem, že tieto body sme neschválili. Nech sa páči.